FIT - TRIBUNAL GĦAL TALBIET ŻGĦAR Ġudikatur: Dr Phyllis Zammit Laferla LL.M. (Lond.), LL.D. Seduta ta` nhar l-Erbgħa 14 ta` Novembru, 2018. Ra l-Avviż tat-Talba preżentat fil-31 ta` Awissu 2018 li permezz tiegħu s-soċjeta` attriċi talbet li dan it-Tribunal jikkundanna lill-konvenuta tħallasha s-somma ta` sitt mija, tmienja u tmenin Ewro, tnejn u tletin ċenteżmu (€688.32ċ) dovuti in konnessjoni ma' servizzi miġbura fil-kont numru 11962015 bl-ispejjeż, inklużi dawk tal-ittra uffiċjali 874/2017, u bl-imgħaxijiet. Ra d-dokumenti ppreżentati mis-soċjeta` attriċi mal-Avviż tat-Talba, senjatament (i) prospett tal-ħlasijiet mitluba fuq il-kontijiet mertu ta` din il-kawża (Dok. kopja tal-kuntratti li l-konvenuta kellha mas-soċjeta` attriċi (Dok. 3); u (iii) kopja ta` ittra uffiċjali eżekuttiva numru 874/17 (Dok. Ra li l-konvenuta kienet debitament notifikata bl-Avviż tat-Talba u bl-Avviż tas- Smigħ, pero` baqgħet ma ppreżentatx Risposta u lanqas dehret biex tikkontesta l-kawża. Sema' x-xiehda ta` Paul Rota, credit control officer mas-soċjeta` attriċi, li kkonferma li l-ammont mitlub għadu dovut. Jidhirlu li din it-talba tas-soċjeta` attriċi tirriżulta ampjament pruvata, fil- kontumaċja tal-konvenuta. Għaldaqstant, it-Tribunal jaqta` u jiddeċiedi din l-azzjoni billi jilqa' t-talba attriċi, u konsegwentement jikkundanna lill-konvenuta tħallasha s-somma ta` sitt mija, tmienja u tmenin Ewro, tnejn u tletin ċenteżmu (€688.32ċ), bl-imgħax u bl-ispejjeż kif mitluba fl- Avviż tat-Talba.